
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A  NR. 68

din 29 mai 2013 

privind aprobarea cooperării cu Asociaţia Socio-Culturală LIENS în vederea organizării  Festivalului  judeţean al copiilor 2013

Consiliul Local al Municipiului Sighişoara, întrunit în şedinţă ordinară;

Luând act de Proiectul de hotărâre şi Referatul de aprobare al Primarului municipiului, în calitate de iniţiator, înregistrat cu nr. 10.963/III/16.05.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea 215/2001, legea administraţiei publice locale, republicată, cu modificările şi completările ulterioare;

Având în vedere adresa Asociaţiei Socio-Culturale LIENS, înregistrată la Municipiul Sighişoara sub nr. 10.928/16.05.2013, prin care Municipiul Sighişoara e invitat să participe la organizarea Festivalului  judeţean al copiilor 2013, care va avea loc în perioada 8-9 iunie 2013, la Daneş şi să contribuie atât financiar cât şi prin desemnarea copiilor artişti care să participe din partea Sighişoarei la acest eveniment; 

Ţinând cont de prevederile Legii nr. 273/2006 privind finanţele publice locale, cu modificările şi completările ulterioare şi de faptul că există resurse financiare la buget pentru susţinerea acestui eveniment;

Având în vedere şi prevederile Legii nr. 215/2001 privind administraţia publică locală, republicată, cu modificările ulterioare, potrivit cărora autorităţile locale pot încheia convenţii de cooperare cu persoane juridice române sau străine, cu organizaţii neguvernamentale şi cu alţi parteneri sociali, în vederea finanţării şi realizării în comun a unor acţiuni, lucrări, servicii sau proiecte de interes public local; 
Văzând Raportul de specialitate nr. 10.965/III/16.05.2013 al Serviciului Relaţii Publice, prin care se propune aprobarea cooperării dintre Municipiul Sighişoara şi Asociaţia Socio-Culturală LIENS în vederea organizării  Festivalului  judeţean al copiilor care va avea loc în perioada 8 – 9 iunie 2013, îndeplinindu-se prevederile legale;

În temeiul prevederilor art. 36 alin. (1), alin. (6) lit. „a” pct. 4, 5, 6, alin.  (7) lit. “a”, alin. (9) şi art. 37 coroborate cu cele ale art. 45 (2) şi a art. 115 (1) lit. „b” din Legea nr. 215/2001, Legea Administraţiei Publice Locale, republicată, cu modificările şi completările ulterioare,

H O T Ă R Ă Ş T  E:
Art.1. Se aprobă cooperarea dintre Municipiul Sighişoara şi Asociaţia Socio-Culturală LIENS în vederea organizării  Festivalului  judeţean al copiilor 2013, în perioada 8 – 9 iunie 2013, la Daneş, în condiţiile prevăzute în Convenţia cuprinsă în Anexa 1, care face parte integrantă din prezenta hotărâre.

Art.2. Se împuterniceşte Primarul Municipiului, domnul Ioan-Dorin Dăneşan, cu semnarea Convenţiei prevăzute la art.1.

Art.3. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Relaţii Publice şi Direcţia Economică.

Art.4. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,


  
Dan-Constantin Enescu   

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

2 ex. Serviciul relaţii publice ;

1 ex. Direcţia economică

9 ex. AF/FM

